السلام عليكم ورحمة الله وبركاته. الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله. وبيدك الخير كله واليك يرجع الامر كله. اللهم صل على عبدك ونبيك محمد صلى الله عليه وسلم. في الاولين والاخرين وفي كل وقت وحين. اما بعد. اخواني واحبابي في الله هذا الاسبوع باذن الله سبحانه وتعالى
هينتهي هزا العام ان شاء الله بازن الله ويبتدأ عام جديد ويبتدأ عام هجري جديد. شهر الله المحرم شهر الله المحرم ده مليء بالاحداس يا جماعة شهر الله المحرم ده بداية السنة. شهر الله المحرم ده افضل صيام بعد رمضان. شهر الله المحرم اللي فيه يوم عاشوراء اللي صيامه بيكفر السنة
السنة الماضية شهر الله المحرم فيه معاني كتير في الدين في القرآن والسنة فيه معاني كتير ولكن انا عايز اقف النهاردة مع معنى من شهر الله المحرم بازن الله سبحانه وتعالى وهو شهر الله المحرم وبداية الاسلام. شهر الله المحرم وبداية عز الاسلام في الارض. شهر الله المحرم
وقصة الاسلام. احنا دلوقتي بنبص على المليار وسبعميت مليون او المليار وستمية مليون مسلم على وجه الكرة الارضية. وما حدش دول كانوا في يوم من الايام مسلم واحد. الواحد عشان يبقوا اتنين كانت قصة كفاح. الاتنين عشان يبقوا تلاتة. التلاتة عشان يبقوا اربعة تأسيس الاسلام في البداية
كانت عملية صعبة جدا وعملية شاقة جدا تحويل مجرى حياة قلوب عشان تعتني قضية الاسلام. الوقتي بقى المسلمين كثير لكن فين الخامة الاولى؟ فلما بنفهم ازاي قام الدين وبنفهم قصة بداية الدين الموضوع بيختلف. تخيل لو تخيل لو انت راكب في سفينة من السفن رايح عمر
ولا رايح احج ولا رايح رحلة جميلة ومشتاق ومستني وانت راكب السفينة دي فجأة السفينة بدأت تغرق. السفينة حصل فيها خرق وبدأت تغرق انت طبعا يعني موضوع غرق سفينة ربنا يحفظنا ويعافينا والنبي كان بيتعوذ بالله من الغرق. اللي عملية غرق دي عملية مرعبة. يعني بالتأكيد الناس في هلع
والناس بتصرخ والناس وانت في وسط الهلع ده وما انتاش عارف تروح فين. وانت في وسط الفزع ده كلنا شفنا منظر السفينة اللي غرقت اللي كانوا عايزين يهاجروا والناس اللي راكبة فوق على الطرف والسفينة اتقلبت. منظر بيبقى رهيب. فوجئت ان فيه ناس جايبة شواكيش
وجايبة يعني فقوس وقاعدة توسع في الخرق اللي موجود. وقاعدة تكسر في الخرق اللي موجود. بتعملوا ايه؟ احنا بنصلح هي دي طريقة الاصلاح وفوجئت ان في ناس تانية قاعدة تجيب ماية وتكب جوة المركب. يا عم هي مش ناقصة. انتم بتغرقوه اكتر يقول لك لأ هي دي طريقة الاصلاح. وفوجئت ان في
ناس تانية واحد تاني قال لك يا عم دي خلاص احنا ميتين ميتين. وخلاص طيب ميتين ميتين اعمل ايه بقى؟ ها واحدة تجري على حجابها واحد يصلي لا لا لا
ده بدل كده قام مطلع اللاب بتاعه وقعد مشغل فيلم من الافلام السيئة ومناظر من المناظر القذرة انت بتعمل ايه ؟ قال لك يا عم انا ميت ميت اصلا خلاص. الحق اتمتع بقى باللحزات اللي باقية لي قبل ما اموت. تخيل انت جوة السفينة دي تعمل ايه؟ السفينة دي بقت عاملة زي سفينة المجتمع اللي احنا عايشين
فيه يا جماعة فيه خروقات حقيقية. السفينة بتاعة المجتمع بتغرق بسبب المعاصي وبسبب البعد عن ربنا. وبسبب الذين الله ويبارزونها بالمعاصي. ربنا يتوب علينا جميعا. ناس قاعدة تزود في الخرق ده بقى. ويقول لك لأ هو الحل ان ما فيش شرع لربنا يطبق
الحل اني مش عارف المنهج الغربي ده ييجي وهو قاعد يزود في الخرق. ومتهيأ له ان هو بيصلحها. واحد تاني قاعد يجيب الايه؟ قاعد يجيب الماية ويغرق في السفينة دول اللي مستمرين في المعصية. دول الشباب اللي بيعصوا ربنا والمجتمع اللي بيعصي ربنا. وهو متخيل ان هو انا انا ما باذيش
في حاجة انا ما بازيش قضية فلسطين في حاجة. انا ما عملتش حاجة في اي حد من اهل سوريا. ولا ازيت حد ولا عزبت مسلم ولا حاربت الدين هو مش متخيل ان هو بيغرق السفينة هو كمان. وناس تانية رد فعلها ان خلاص ودي بنشوفها يعني عند آآ
عند ناس دلوقتي خلاص يا عم واحد عرف ان عنده مرض مسلا طبيا هيموت. تتوقع انه هيتغير وهيتوب وهيتصلى. تفاجأ ان هو يقول لك انا عايز استغل لكل لحزة جاية لي في حياتي بقى. انا عايز استمتع بكل لحزة جاية لي في حياتي. ردود افعال غريبة وانت في السفينة دي تعمل ايه ؟ هتسيب سفينة المجتمع
تغرق هنسيب سفينة الاسلام تقع هنسيب ارض الاسلام تقع ولا هنبدأ ننتبه زراعة هم الدين؟ قبول عرض المسئولية ان احنا نقبل المسئولية زي ما اصحاب النبي عليه الصلاة والسلام قبلوها. ان احنا نفهم الدين ده قام ازاي. عشان لو عايزين دين الله يقوم على ايدينا تاني. نبقى
احنا فاهمين الدين بيقوم ازاي وشهر الله المحرم. كما انه بداية العام. كما انه بداية توبة. وكما انه بداية علاقة بالله كان بداية قصة الاسلام في امور كثيرة. نتكلم عن بعضها النهاردة. لان الموضوع اكبر من ان احنا نحيط به في درس شهر الله
محرم وهم الدين وزراعة هم الدين والغيرة على الاسلام. النبي عليه الصلاة والسلام كان متعود ان هو ينزل منها في مواسم الحج دائما وكان طبعا معزم قصص الاذى النبي عليه الصلاة والسلام تعرض لها في منى. يعني القذف بالحجارة وادماء الرجلين ونزف اقدام النبي عليه الصلاة والسلام
السخرية من النبي عليه الصلاة والسلام لما قفلوا التسعتاشر مدخل بتوع منى كما انزلنا على المقتسمين. اللي قسموا ما بينهم مداخل من عشان يحذروا كل قبيلة جاية تحج من واحد اسمه محمد ابن عبدالله عليه الصلاة والسلام. بحيس انه لو راح لهم المخيم بتاعهم يبقوا مقفولين
مقفولين منه اصلا. قصص كتير جدا حصلت في منى. لحد ما جه عام الحزن وهو اشد عام على النبي عليه الصلاة والسلام. لما النبي عليه الصلاة والسلام خرج من شعب ابي طالب وكان المنتزر ان ده فرج كبير فاذا به ازدياد للشدة يوم عشرة رمضان في سنة عشرة
مكية تموت السيدة خديجة رضي الله عنها وارضاها. في بعض الاقوال ان ابو طالب مات قبلها بتلات ايام يعني سبعة رمضان. وفي بعض اقوال انه مات بعدها بخمسة وتلاتين يوم
يعني حوالي خمسة يعني حوالي خمستاشر شوال وتموت خديجة ويموت ابو طالب ويبدأ كبار قريش يبدأوا ياخدوا موقف مسرح ضد النبي عليه الصلاة والسلام وضد ايذاء النبي وندخل في عامل حزن بالاحداس الاليمة بتاعته. والنبي يطرد من مكة والنبي يروح الطائف يطرد منها
وتبدأ الدنيا يبقى شكلها كده كانها سوداء. كان ما فيش امل في الواقع ده خالص. النبي عليه الصلاة والسلام يصبر على عامل حزن والله يطيب عليه الصلاة والسلام برحلة الاسراء والمعراج. الله سبحانه وتعالى يبث اليقين في قلبه. ويعلمه ما وراء ملكوت السماوات في رحلة
الاسراء والمعراج بعد الالام الرهيبة اللي النبي عليه الصلاة والسلام اتحملها. النبي اتحمل الام بدنية. الام في شكل جوع. لما كان لا قل هو واهله الا ما يواري ابط بلال. النبي عليه الصلاة والسلام يتحمل النسالة الجزور اترمى عليه. واتحمل ان هو يتخنق عند الكعبة. ويجب لركبتيه عليه الصلاة
فلم يغمى عليه. النبي عليه الصلاة والسلام اتحمل الام نفسية. اتحمل ان زوجته خديجة تموت متأسرة بجوع الشعب. ورق الشجر. اتحمل ان بناته يأكلوا ورق الشجر اتحمل عليه الصلاة والسلام اتحمل الام في اصحابه. كل واحد النبي عليه الصلاة والسلام كان بيحبه كان بيموت. حمزة اتقتل وهو من اهل البيت. سيدنا
ابن عمير اتقطع قدام النبي عليه الصلاة والسلام في احد. خيرة اصحابه سبعين واحد اتقطعوا قدامه. في احد. السيدة زينب وهي بتحاول تهاجر. هبار ابن الاسود يطعن الدابة بتاعتها وتصاب يعني يتكسر لها اضلاع وتفضل مريضة ست سنين لحد ما تموت متأثرة بالجراحة
اللي حصلت لها وهي بتهاجر رضي الله عنها وارضاها. النبي عليه الصلاة والسلام استعمل الام كتير جدا. واستعمل الام من انواع كتير جدا عليه الصلاة والسلام وربنا يعطي النبي رحلة الاسراء والمعراج وينزل النبي ويكمل دعوة ربنا. سبحانه وتعالى وتيجي سنة حداشر مكية والنبي برضو
مستمر على نفس النهج في المحاور التلاتة. محور النزول في شوارع ونوادي مكة وبيوت مكة. المحور التاني مخيمات منى. المحور التالت سفر في قبائل العرب في شمال وجنوب وشرق وغرب الجزيرة العربية. كل ده عشان يحاول انه يلاقي حد ينصره. كل ده بجانب التربية
وبجانب دار الارقم وبجانب محاولة تربية الصحابة وبناء الصحابة علميا وايمانيا لانه عارف ان فرج ربنا جاي جاي ودول الرجال اللي هيشيلوا الدين في الارض ساعة ما الفتح هييجي النبي عليه الصلاة والسلام كان بيجاهد في كل ده غير جهاده جوة بيته في تربية اهل بيته في تربية اهل البيت غير جهاده في
عبادة بين ايدين ربنا غير جهاده في العلم مع سيدنا جبريل. جميع محاور الجهاد كان يؤديها النبي صلى الله عليه وسلم. في سنة حداشر شرمكية النبي عليه الصلاة والسلام يروح موسم الحج ويبدأ يطوف على الخيام في منى وهو وكل المخيمات
المعتاد ترفض طلب النبي عليه الصلاة والسلام. وحتى اللي بيقبل يقبل بشروط. يعني ناس من بلاد العراق يقولوا له خلاص يعني ايه؟ نبقى احنا رقم اتنين لو انت مت احنا اللي نبقى الخلفاء بتوعك. واحنا اللي نمسك الخلافة. انت شكلك كده ايه؟ يعني الموضوع بتاعك هيكبر. انت مصمم ومصر. بس نبقى احنا اللي بعد
يبقى نتبعك على شرط ان احنا ناخد موقع في الدعوة بتاعتك. فالنبي عليه الصلاة والسلام يرفض ما فيش تمن غير الجنة. اللي داخل داخل مقابل الجنة مش مقابل ولا مقابل شروط. ناس تانية تقول له احنا نتابعك بس على شرط نحارب العرب كلها. انما الفرس لأ. لا طاقة لنا بحرب الفرس. والنبي ناس تالتة تسخر من
النبي عليه الصلاة والسلام والنبي يقع من الدابة بتاعته. يقعدوا يسخروا منه. ويتريقوا على النبي عليه الصلاة والسلام. وهكذا. ولحد اخر يوم في منى يبقى الكل ترك مخيمات منى وبقي ست شباب كده وهم لسة بيحلو بقى في النهاية عشان ماشيين على ما تبقى من مراسم الحج الابراهيمية مع شوية
الغلطة الشركية اللي دخلت عليها النبي عليه الصلاة والسلام يدخل يكلمهم يطلعوا من بلد اسمها يثرب. يثرب دي بلد فيها حرب اهلية طاحنة. الحرب الاهلية البلد اقتصاديا والحرب الاهلية ما سابتش ولا واحد من كبار البلد زعيم البلد كلها واحد اسمه سعد ابن معاذ عنده تلاتين سنة. ده الكبير بتاع البلد
تلاتين امال اللي زي ابو جهل وابو لهب كله اتقتل. كل الكبار اتقتلوا. ما فيش بيت ما فيش فيه واحد اتقتل في الحرب الاهلية. في المدينة المنورة. واليهود مسيطرين عليها وبيأججوا الحرب وفيها اوبئة. اي حد بيدخل بيجي له الوباء بتاعها. زي بالزبط كده تعادل الوقت مسلا ايه مسلا دولة في وسط افريقيا
اللي بيروح لازم يجي له ملاريا ولازم آآ لو ما خدش ومحتاج تطعيمات وفقر ومشاكل بقى. النبي عليه الصلاة والسلام يلاقي بلد بالمنزر ده النبي بيدعو الجميع يكلمهم عن ربنا. يحس الشباب دول ان كلام النبي عليه الصلاة والسلام فيه امل. امل في الدنيا ان البلد بتاعتهم تتصلح
امل في الاخرة لان هم كانوا مجاورين لليهود. واليهود دايما بيتكلموا عن ربنا ويسخروا من وثانية اهل يثرب. فكأن وجود اليهود نفع اسلام انه مهد لهم ان فيه اله واحد. فلما النبي عليه الصلاة والسلام اتكلم معه وما كانش كلامه غريب. ويبدأوا يقبلوا الدعوة. النبي عليه الصلاة والسلام
ياما سمع كلام من الناس. وياما سمع وعود من ابو جهل نفسه. ومن ابو طالب عمه. ياما سمع وعود فطبيعي ان ست يا شباب يتحمسوا وهنشيل الدين واحنا معك على الاسلام والله اكبر زي اي شاب بيدخل يلتزم. وبعد يومين ما عدتش بتلاقيه. او شاب يدخل في رمضان يومين وبعد رمضان ما تشوفوش خلاص
كان شوية سخونية وراحوا. شوية اكتئاب نفسي جو له بسبب ان هو بعيد عن ربنا. واول ما صلى وبدأ يرتاح قام خالع. هو مش فاهم. وقام خارج وقام ماشي. فالنبي
حسام قال لهم اقابلكم السنة الجاية. سنة كاملة يا رسول الله ما انا لازم اعرف هم رجالة ولا لأ. لازم اعرف هي دي نزوة فعالية ولا دي فعلا كلام جد؟ السنة اللي
بعدها النبي عليه الصلاة والسلام يصبر وفي حج اتناشر مكية خد بالك السنين قاعدة تعدي وفي حج اتناشر مكية يجي اتناشر شاب للنبي عليه الصلاة والسلام سلام عشان يبايعوه على الاسلام. الستة كل واحد راح دعا واحد. فتخيل لو المسجد ده كل واحد الاسبوع ده دخل على واحد
قابلنا الاسبوع الجاي الشارع برة اتقفل اصلا ليه؟ لان لو كل واحد اشتغل على واحد بس. لو كل واحدة اشتغلت على واحدة بس دعتها الى الله كان الصحابة لما بييجوا يدعوا حد يقولوا له ايه يقولوا له انا نخشى ان تكون فحمة من فحم جهنم. انا نخشى ان يحترق جسدك في جهنم زي ما كانوا
بيدعو عمرو بن الجموح كده انت تتحرق في نار جهنم ليه ؟ فكانت فالستة رجعوا للنبي عليه الصلاة والسلام اتناشر. والنبي عمل معهم البيعة اللي بيسموها النساء باءت النساء دي لان الكلام ده مش هو النهائي. ده بعد كده الكلام اللي النبي بايعهم عليه ده بقى بيعة النساء. انما بيعة الرجالة اللي هيشيلوا الدين
اتغيرت. وباعت الرجال مش معناه برضو انها للرجالة مش للنساء. لان بايعة الرجال كان فيها نساء ولكن كان شروطها اصعب. وشروطها اكبر. وشروطها كانت شروط مش اي انسان على وجه الارض يقدر يقبلها اصلا او يقوم بها. فسميت بيعة الرجال رغم ان كان فيها نساء. زي نسيبة بنت كعب كده كانت مبايعة فيها رضي الله
عنها وارضاها. وزي آآ آآ يعني يعني احدى يعني برضه نساء الصحابة اسمها السيدة اسماء. يعني النبي عليه الصلاة والسلام يلاقي اتناشر واحد جايين لأ رجالة وبيتكلموا بجد. النبي عليه الصلاة والسلام يقعد معهم في الحج بقى يعلمهم ويتكلم معهم ويدعوهم. وينور لهم طريقهم. وهم راجعين
ما سابهمش يرجعوا لوحدهم. رجع معهم اتنين. بعت معهم مصعب ابن عمير. وعبدالله ابن ام مكتوم الاعمى اللي نزل في سورة عبس. كان بقى من العلماء في الوقت ده بقى لما نزلت صورة عبس كنا سنة تلاتة مكية. الوقتي عدى تمن سنين او تسع سنين بعد تلاتة مكية. التسع سنين دي عبد الله
ام مكتوم بقى فيها من العلماء وبقى من حفاظ كتاب الله وبقى من اهل العلم في القرآن. ما تستقلش بنفسك. ما تستقالش ان انت مواهبك قليلة اوي وان انت يعني ما انتاش واخد وضعك مسلا دنيويا. عبدالله ابن ام مكتوم النبي بعته مع مصعب ابن عمير. مصعب ابن عمير الداعية الاسلام الجبار ده هو
والنبي يبعت مع عبدالله ابو ام مكتوم. الاتنين دول كانوا رايحين في مهمة مصيرية بالنسبة للاسلام. ان المدينة تتفتح ما كانش معهم زاد. ما كان وراهم دولة كبيرة زي دلوقتي مسلا الشيعة في البلاد لما ييجوا يدعوا الناس للتشيع يقولوا لهم شوفوا ايران شوفوا مش عارف ايه وراهم دولة انما النبي لما بعت
مصعب ما كنش وراه حد كان وراه دعوة مستضعفة. شوية مطرودين في الحبشة. وشوية في اليمن وقبائل العرب. وشوية كانوا في الشعب في مكة ولسه خارجين منه ما كانش فيه حاجة تغري الناس بالاسلام غير الايمان السليم. واليقين الصادق ما كانش معهم زاد غير حاجة واحدة
بس نسختين من المصحف. كان اللي نزل في الوقت ده حوالي نصف القرآن النبي عليه الصلاة والسلام اعطى نسخة لمصعب ابن عمير ونسخة لعبدالله ابن ابي مكتوم بس ليس معهم الا القرآن. ليس معهم الا صحف فيها كلام الله. وفيها كلام القرآن وليس معهم اي شيء اخر. لا معهم اموال
هيدوها للي هيسلم ولا معهم مراكز يوعدوا بها اللي هيسلم. ليس معهم اي شيء الا كتاب الله. والا صحائف مكتوب فيها ايات الله فقط وينطلقا الى المدينة المنورة مع اتناشر واحد المدينة المنورة بلد عايش فيها كزا الف. كل اللي اسلموا فيها اتناشر تخيل بلدها زي
صورة كل اللي اسلموا فيها اتناشر كنا احنا الوقتي امتى ؟ الوقتي الصحابة راحوا الانصار راحوا للنبي عليه الصلاة والسلام نواة الانصار في زو الحجة الحج بيخلص على نص ذي الحجة. رحلة العودة للمدينة بتاخد كم يوم؟ الهجرة خدت من النبي عليه الصلاة والسلام كم يوم؟ الهجرة اللي احنا هنحتفل بها الايام دي
خدت من النبي كم يوم خمستاشر يوم. يبقى عشان ترجع المدينة بتاخد حوالي هزه المسافة. يبقى كل الاحداس دي بدأت فين؟ شهر الله المحرم يبقى كل الاحداس دي بدأت عند نهاية زو الحجة وبداية اللي بعده على طول يبقى بداية الانصار في المدينة. بداية زهاب مصعب للمدينة
القصص اللي هنحكيها دلوقتي عن بداية بزوغ نجم الاسلام في المدينة. كل ده بدأ من شهر الله المحرم. يعني كل ده في مسل هزه الايام التي نعيشها عشان كده بقول لك شهر الله المحرم ده مش بس بداية سنة. ده مش بس بداية توبة جديدة مع ربنا. ونهاية سنة وفكر وانت جاهز انك تعرض على الله
لأ لأ ده كمان بداية الاسلام. فممكن يبقى بداية حياتك وبداية عزيمة جديدة. وتجديد عزيمة جديدة في علاقتك بالدعوة الى الله. سيدنا مصعب ينطلق الى المدينة يروح يشتغل في الدعوة. في السر لان هو يعني بلد ما فيش فيها غير اتناشر واحد بس اللي اسلموا. فيبدأ بقى
امسك التلاتة دول يكلمهم. السبعة تمانية دول بقى يعني. فمر سيدنا مصعب بقى تجرأ كده وقام واخد مجموعة سبعة تمانية كده وقعد عند بئر من الابار. كلام وصل لمين ؟ وصل للاتنين القادة بتوع المدينة المنورة بتوع بني عبدالاشهل. سعد بن معاز ده الكبير بتاعهم اللي عنده تلاتين
السنة ده اللي اسلم وعنده تلاتين سنة ومات وعنده ستة وتلاتين سنة. واهتز له عرش الله. اهتز له اضخم مخلوق في الكون. انت بقى لك كم سنة عملت انت ايه في الكزا سنة دول ؟ النبي عليه الصلاة والسلام بعت للمدينة مصعب ابن عمير عشان يدعوهم في المهمة المصيرية. لو النبي عليه الصلاة والسلام
وجود وسطنا الوقتي هيبعت مين ؟ ممكن يبعتك انت ممكن انت تروح تغير مدينة بالدعوة الى الله. عندك حب الدعوة فرصة الدعوة وفن الدعوة والارتباط بالقرآن انك تؤدي هزه المهمة؟ ولا احنا متأخرين يا جماعة؟ الكلام ده عايزينه يدينا طاقة ايجابية مش يدينا طاقة سلبية مش
قضية لوم وعتاب. قضية يلا عايزين نتغير بقى. عايزين نبدأ بداية جديدة بقى. سيدنا مصعب بن عمير مرة بيتكلم معهم يوصل الخبر سعد ابن معاذ ويوصل الخبر لاسيد بن حضير اتنين من الكفار اللي بيقودوا المدينة المنورة في الوقت ده ومن او هم ساد
بني عبدالاشهل ويوصل لهم الخبر. سعد بن معاذ ايه ؟ يا سيبا حرب اهلية، وكمان واحد جاي لنا يعني يتكلم اي كلام ويعيب في الهتنا. فسعد ابن معاذ قال لا اسيد ابن حضارة اذهب اليهما. هو في ايه التهريج اللي بيحصل ده؟ اسعد ابن زرارة. هو صحيح ابن
ابن خالتي ولكن يروح يأوي مصعب ابن عمير في بيته. ومصعب ابن عمير يغير دين الناس لأ. ده لا يمكن يحصل. اللي عمله اسعد ابن زرارة رضي الله عنه وارضاه
في المدينة هو نفس اللي عمله الارقم ابن ابي الارقم في مكة. ده اللي اوى الاسلام في المدينة. ده اللي خد مصعب ابن عمير في بيته وبدأ ينطلق مع الدعوة الى الله وهو كان قريب سعد بن معاذ راح لهم اسيد بن حضير وماسك الحربة في ايده هي بلد ما كانتش بتتفهم غير كده اصلا بالسيوف. هم كانوا قاعدين يدبحوا
في بعض في المدينة المنورة يعني او تاك دلوقتي مسلا انزل بلد فيها حرب اهلية. زي مسلا بعض بلاد الوطن العربي دلوقتي اللي فيها حرب الية. انت ممكن تخاف تنزل اصلا تشتغل في
دعوة دافعها سيدنا مصعب رايح الدعوة لازم تنتصر. والدعوة لازم تنتشر. راح له اسيد ابن حضاري ومعه الحربة تخيل انت في جولة كده واحد داخل عليك بسيف بيقول له ان كانت لك حاجة في نفسك فقم من ها هنا. لو انت مش مستغني عن رقبتك ومش مستغني عن روحك
قم من هنا. انت ايه اللي جايبك هنا؟ سيدنا مصعب ابتسم كده. اسيد ابن حضاري ده بكرة الملايكة هتتنزل لقراءة القرآن. اسامة ابن حضاري ده من اصحاب الكرامات من اشهر الصحابة في الكرامات. سيدنا اسيد رضي الله عنه وارضاه. وسعد بن معاذ ده بكرة هيهتز له عرش الرحمن. ما تحكمش على الناس من بره. الناس مليانة خير من جوة
ما تتقفلش من منزر المعصية. وما تتقفليش من منزر اللي ماشية في الشارع كاشفة شعرها ومتبرجة. يا اخوانا الناس مليانة خير. ما تتقفل من منظر صاحبك اللي ما فيش معصية الا وعصى ربنا بها. اخوانا والله الناس لو لقت رفق زي رفق مصعب ورحمته. وابتسامته بيبتسم لقسيد ابن حضيفة
بيقول له هلا تجلس فان قبلت امرا فان سمعت امرا وقبلت والا كففنا عنك ما نكره. يا عم خلاص انا هسيب ويثرب وامشي بس ما تسمع كده. ما يمكن الكلام ده. قال له خلاص ماشي. حط الحرارة الحربة بتاعته وبدأ يسمع. سيدنا مصعب بدأ يتكلم عن الجنة وعن النار. وعن اول
هنا في القبر وعن الفردوس الاعلى وعن جلال ربنا وعن ربنا هيديك ايه في الدنيا لو انت اسلمت وانت قام ربنا من العصاة اللي ممكن يكون من اساره وباقي المدينة والحرب الاهلية في المدينة بدأ اسيد ابن حضاري يسمع كلام ازهله. بدأ وشه كده ينور قال له مازا يفعل من اراد ان يدخل في
هذا الدين قم يا عم اختزل وصل ركعتين وقل الشهادتين. سيد ابن حضيري رجع لسعد ابن معاذ قلبه مخلوع من مكانه. خلاص بقى بني ادم طيب استاذ ابن معاذ بيقول له عملت ايه؟ قال له خلاص وعدوني ان يكفوا عنا ما نكره وخلاص الناس دي ماشية وخلاص ما عدش حد قاعد في المدينة
سعد ابن وعاظ بيبص له كده وشه مش هو نفس الوش اللي راح فيه. وشه متغير. ده اللي بيقوم الليلة. اللي بيصلي ركعتين وشه بيتغير. امال اللي دخل في اللي نور ربنا دخل في قلبه وجلال ربنا دخل في قلبه. بشوية كده وهو سايب الملاحظة قال له بس فيه مشكلة. قال له ايه؟ قال له الوقتي في ناس عرفت
ان اسعد ابن زرارة اللي هو قريب سعد ابن معاذ آآ اللي قاعد مع مصعب ابن عمير بدأ يتكلم في دين تاني ومصممين ان هم يقتلوه فطبعا هو سعد ابن معاذ مش قضيته بقى يقتلونا قضيته ان فيه حرب اهلية. فلما ييجي اعداءه في نفس يسرب يقتله قريبه. ده
اعتداء رهيب وحرب تتقال. سعد ابن معاذ سمع الكلام مسك الحربة وطلع. راح لقى الدنيا قاعدة زي ما هي. ومصعب ابن عمير قعد يكلم الناس عن ربنا زي ما هو والدنيا زي الفل عرف ان اسيد ابن حضير زقه عشان يسمع. فطبعا غضب. فقال لمصعب نفس الكلمة. ان كان لك حاجة في نفسك فقم
من ها هنا حس ان ياسر ابني ما كانوش بيتعاملوا غير كده. هو بالسيف. ما فيش حد بيتفاهم مع حد اصلا. هو كل واحد ماسك الحرب. بلد رهيبة. حتة بلد قد
كده والناس مولعة في بعض. بقى لهم عشرين تلاتين سنة في حروب ولسه خارجين من حرب بعاث. كل القادة الكبار مقتولين فيها. فسيدنا مصعب ضحك برضو تاني قال له الا تجلس فاحدثك؟ فان قبلت والا كففنا عنك ما تكره. سعد ابن معاذ ماشي قل يا عم ايه القصة
يصعد ابن عمير انطلق كل النور اللي في قلبه لحظات يا اخوانا دي لحظات مصيرية في تاريخ الاسلام. الناس دي اول ما اسلمت الخبطة بتاعة اسلام دول قلبت المدينة المنورة. المغرب ما ادنش غير والمدينة كلها مقلوبة. ده احيانا انت بتشتغل بيفضل الموضوع صعب صعب. فجأة
ربنا جاب الفتح المبين. لكش دعوة الفتح هييجي امتى ؟ انت لك انك شغال عند ربنا. انت لك انك بتكافح في الدعوة الى الله وطريقنا طريق الدعوة. المدينة المنورة اتفتحت بيت دعوة قبل ما مكة تتفتح بالجهاد. الدعوة الى الله فتحت دول. الدعوة الى الله غيرت نظام مصر كله ايام سيدنا يوسف
الدعوة الى الله فتحت المدينة المنورة. مين اللي قال ان الدعوة ما بتغيرش الواقع؟ مين اللي قال ان الدعوة ما بتصلحش الواقع؟ مين اللي قال الدعوة ما بتصلحش الفساد؟ مش
نكفر بالدعوة ونكفر بمنهج الدعوة. فلما كلمه قال انك اليوم لدينا مكين. منهجنا الدعوة الى الله. حتى اخر لحظة بازن الله سبحانه وتعالى نلقى الله على الدعوة الى الله ونحن نتكلم عن الله. سبحانه وتعالى. لازم نؤمن بمنهجنا بس هو اللي احنا
واحد يقول طب ما احنا اشتغلنا في الدعوة يا ابني هو انت اشتغلت في الدعوة فين الدعوة دي ؟ فين الدعوة؟ تعال اشتغل في الدعوة زي ما مصعب كده اشتغل. شف سيدنا مصعب بيعمل ايه وابن ام مكتوم بيعمل ايه
والرسول بيعمل ايه في منى؟ هي دي الدعوة يا ابني؟ اللي انت بتعمله ده ده شوية احلام واماني. فين الجهد اللي هي الدعوة زي الستة بتوع اللي يسرب لما رجعوا للنبي بعدها اتناشر. كل واحد جايب واحد. دي الدعوة الى الله. سيدنا مصعب ابن عمير بدأ يكلم سعد ابن معاز قلبه اتشرح. قال
مازا يفعل من اراد ان يدخل في هزا الدين؟ بس بدأ خد بالك كل الاحداس دي امتى ؟ اول ما مصعب راح المدينة فورا يعني نحن الان خلاص بعد ذو الحجة يعني في في بداية احداس انتشار الاسلام في المدينة. احنا دلوقتي في شهر محرم في الايام الاولى شهر الله المحرم ده مرتبط بالبدايات
دايما مرتبط ببداية حاجات كتير. يعني ممكن نلحق نتكلم عنها او لأ. بداية توحد الجزيرة العربية كلها تحت امرة الاسلام بعد القضاء على يهود خيبر خيبر كانت في شهر الله المحرم. بداية دخول الاسلام في مصر فتح مصر. فتح الاسكندرية كان في شهر الله المحرم
اية التمهيد للفتوحات الاسلامية الغزوة اللي قالوا ان دي اللي مهدت الطريق للفتوحات الاسلامية زات الرقاع كانت في شهر الله المحرم. تحويل القبلة وبداية التوجه للقبلة الجديدة مكة كانت في شهر الله. المحرم بداية هجرة اصحاب النبي عليه الصلاة والسلام. كانت فشار الله المحرم
الله المحرم ده تحس ان ربنا مصطفيه ان يبقى البداية انه يبقى بداية احداس كتير جدا في تاريخ الاسلام. مش بس بداية سنة. عشان كده اسمه شهر الله ما فيش اي شهر تاني اتسمى شهر الله. الشهر الوحيد زي يعني يقول لك ده كتاب الله. يبقى ما تقارنوش باي كتاب تاني. ده نبي الله ما تقارنوش باي
شخص تاني ده بيت الله ما تقارنش الكعبة باي بلد تانية. فده شهر الله. الشهر ده بتاع ربنا. فالشهر ده ربنا اراده انه يبقى بداية لنا دائمة. عشان كده العمل اللي النبي عليه الصلاة والسلام ربط محرم به الصيام. افضل الصيام بعد رمضان شهر الله المحرم. صيام
محرم اعظم عند ربنا من صيام شعبان. اللي بترفع فيه الاعمال الى الله. فالصيام اشمعنى الصيام؟ لان من كانت له بداية محرقة كانت له نهاية مشرقة فالرسول اختار العمل العمل الصعب اللي فيه عزوف عن الدنيا وزهد في الدنيا تبدأ به السنة لو بداية السنة بداية مباركة. السنة كلها تبقى
مباركة. لو بدأت السنة صح ربنا يفتح لك في السنة كلها. فسيدنا مصعب ابن عمير في ساعة واحدة اتنين قادة في المدينة المنورة اسلموا سعد بن معاذ طبعا سعد بن معاذ واحد اهتز لعرش الرحمن. يعني مش واحد مننا دخل الالتزام ودخل في صراعات نفسية بقى. طب اعمل ايه
طب والدتي بتقول لي ما البسش النقاب؟ طب ابويا مش عايزني اصلي في المسجد؟ دول ناس يا اخواننا كانت دخلتهم في الدين غيرنا خالص. سعد بن معاذ راح لبني عبدالاشعب
كلهم راح لقومه انتم علي حرام لا عايز كرسي ولا عايز ابقى سيدكم. ليه؟ قال لهم لقد اسلمت. فمن لم يسلم فهو علي حرام كل بني عبدالاشهل دخلوا في الاسلام الا رجل واحد. حد عارف اسمه؟ الاصيرب. الاصيرن ده الوحيد اللي ما دخلش في الاسلام. اسلم بعد الموقف ده
تلات سنين يوم غزوة احد. ودخل قاتل في احد من غير ما يصلي ولا ركعة. ولا يغتسل للاسلام. دخل قاتل في احد. واستشهد والنبي عليه قال انه دخل الجنة ولم يسجد لله سجدة واحدة. فسبحان الله ممكن واحد يعني اتأخر التزامه. اتأخر اقباله ما تيأسش من حد
هييجي كل حاجة هتيجي بازن الله. اهم حاجة احنا نكمل في الطريق بتاعنا. اهم حاجة احنا نكمل في دعوة دعوة ربنا سبحانه وتعالى. وما نيأسش من حد ابدا. بعد كده سعد ابن
عزم داخل على مراته جاية بقى بتجري عليه جوزها بقى جاي من برة قال لها انت علي حرام ايه يا عم فيه ايه! انا عملت لك حاجة قال لها لقد دخلت في الاسلام وان لم تدخلي
الاسلام فانت عليه حرام. بص ما بتفاهمش. فعلا يعني واحد زي ما عمل كده اما راح يطوف حوالين الكعبة. وابو جهل جه يتشاكل معه وانتم اويتوا بعد هجرة النبي عليه الصلاة والسلام قال له لاقطعن عليك طريق تجارتك من المدينة. يعني ساعات انت ابو جهلة يقتلك
انت واحد يعني ما انتش آآ يعني ما انتش آآ امريكي مسلا يعني بقى جواز السفر الازرق ما حدش هيعرف يكلمك! يا عم ده انت من حتة قرية فلاحين في الجزيرة
عربية اسمها يسرب. بلد فقيرة اصلا وتعبانة. وواقف تكلم ابو جهل. زعيم فاتيكان الجزيرة العربية. في قلب الكعبة وتقول له عليك طريق التجارة. يعني ده لما المشركين يعني حسوا ان فيه بيعة عقبة بين النبي والانصار اللي هي بيعة الرجال. جابوا سعد
ابن عبادة اللي هو الرئيس التاني للمدينة المنورة مع سعد بن معاذ جرجروه والدكة فيعني ومع زلك سعد بن معاذ راجل هو عنده قوة هو ده اللي في غزوة بدر وقف وقال للنبي عليه الصلاة والسلام لما النبي قال اجيبوا عني ايها الناس. يقوم ابو بكر يقول له يا رسول الله ورا الكومة انا مش عايز ابو بكر ما انا عارف ان ابو بكر معي
يوم عمر يا رسول الله انا عايز اعرف الانصار جايين ولا مش جايين. الكلام اللي اتفقنا عليه في بيعة العقبة هينفزوه النهاردة ولا لأ ؟ قام سعد ابن معاذ قال يا رسول الله ان كنت تقصدنا فسالم من شئت. وحارب من شئت. وصل حبال من شئت. واقطع حبال من شئت
والله لو خط بنا الى برك الغماد لخضناه وراءك. يا رسول سعد ابن معاذ ده فعلا شخصية اهتز له عرش الرحمن. هو ما عندوش حاجة في حياته غير ربنا سبحانه وتعالى سيدنا سعد بن معاذ دخل على مراته اسلمت قومه اسلموا المدينة المنورة نامت ولا يوجد في بيت فيها ما دخلش فيه. الاسلام
وكان يوم تاريخي فضل سيدنا مصعب ابن عمير معهم كل الشهور دي بقى من بعد محرم طول السنة لحد عند ذو القعدة ده كده لحد قبل الحج بحاجة بسيطة رجع للنبي قعد يربيهم ويعلمهم القرآن ويديهم معاني ايمانية ويحكي لهم عن المرحلة المكية
وهم الدين ويزرع فيهم معاني جبارة. مربي سيدنا مصعب ما كانش بس داعية دا داعية ومربي. دا مصعب دا لوحده ربى المدينة المنورة قبل ما يرجعوا للنبي عليه الصلاة والسلام في بيئة الرجال. شخصيات جبارة. انت الوقتي تقدر انت انك تعمل كده في مدينة داعية يسلموا على ايدك. وبعد كده كمان
ربي تربيهم على القرآن ومعانيه. والعبادة لحد ما رجع مصعب قبل موسم الحج. في سنة تلاتاشر تلتاشر مكية والسنين بتعدي. والنبي عليه الصلاة والسلام بقى عنده تلاتة وخمسين سنة. واي مصلح في سن النبي عليه الصلاة والسلام هيقول لك خلاص انا انا
رسالتي انتهت. انا ما عدتش اقدر اعمل حاجة جديدة. انا خلاص مش ممكن ان انا ده لسة كمان تمن سنين عمال ييجي فتح مكة. يعني قبل فتح مكة والنبي عليه الصلاة والسلام عنده كم سنة؟ عنده واحد وستين سنة مسلا عليه الصلاة والسلام قبل فتح مكة بشهر كده والنبي عليه الصلاة والسلام واحد عنده واحد وستين سنة خلاص القصة انتهت
في زراعة عربية كلها على الشرك. كلها اجماعا. كلها بتسجد لهبل ومنام. قبل فتح مكة بشهر واحد. والنبي عليه الصلاة والسلام ما عندوش يأس ان ربنا قادر على تغيير الواقع. الشاب اللي بيروح يرمي نفسه تحت المترو. لان هو عنده مرض جلدي ومش زعلان ان الناس تبص له. البنت
اللي بتولع في نفسها وبتكب على نفسها جاز لان هي كبرت وما اتجوزتش. الست اللي سمت نفسها لان جوزها عنده فشل كلوي ومش لاقية تاكل. الراجل اللي راح انتحر وشنق نفسه لان مراته اطلقت منه لان هو مش لاقي يصرف عليها. الراجل اللي رمى نفسه من بلكونة لان ابنه عنده سرطان وما عهوش علاجه
اليأس من رحمة الله. ان الناس بتوصل يعني الواحد ممكن يتخيل ان انتحار بسبب مسلا اكتئاب نفسي والام ربنا يعافينا يا رب ويعافي. مرضى المسلمين اجمعين انما ان اللي ان وقت الانتحار بقى بسبب اليأس من رحمة الله. اليأس ان ربنا ممكن يغير الواقعة للانسان فيه
ده الايمان لو ما بيدخلش الجنة لو ما بينجيش من النار. لو الايمان بس ما بيعملش حاجة. غير انه بيملى القلب بالامل لكفى ثمرة من ثمرات الايمان ان الايمان ده حاجة عظيمة. ان انسان اتحط في موقف صعب. الدنيا تسود قدامه يقوم رايح مموت نفسه. والعياذ بالله. يقول لربنا ايه ده؟ يقول له يا رب انا ظنيت ان انت
ما انتاش هتقدر تغير اللي انا فيه. يعني ده ده اللي مات يأسا من رحمة الله ده والعياذ بالله. يعني ده ده انه لا يقنط من من روح الا لا ييأس من روح الله الا القوم الكافرون والعياذ بالله. سيدنا مصعب يروح للنبي عليه الصلاة والسلام يقول له الانصار خلاص الاسلام انتشر. طبعا تخيل انت
كده راح للنبي عليه الصلاة والسلام على الحوض هتبشره بايه ؟ لو النبي عليه الصلاة والسلام جه الوقت وكلنا جرينا عليه. انت هتجري عليه يا رسول الله؟ انا انا باقع في العادة السرية
وبتفرج على موقع وحش الرزاق هتروح للنبي بمصايبك هتروح للنبي بايه؟ ولا يا رسول الله انا في الف واحد التزم على ايدي يا رسول الله انا كليتي كلها اتغيرت بسببي. وانا يا رسول الله والله العزيم مش عارف البس مش عارف ايه واقعد بحط كحل من تحت النقاب
وعايز اخلعه اصلا والدنيا ضيقة معي هتروح للنبي بمشاكل وهموم ولا انت راجل! عندك انتاج وعندك انجاز في الاسلام. مصعب طعمين رجع للنبي قال له المدينة كلها دخلت في الاسلام يا رسول الله. مش بس كده ده ده خبر يفرح النبي عليه الصلاة والسلام. ولكن كان عنده خبر اعظم من كده
اهل المدينة قادرين يصبروا ان انت في الازى تشوف مصعب بقى ربهم على هم الدين. رباهم انهم يبقوا رجالة. فلما بصوا كده احنا ازاي قاعدين هنا في بلدنا والنبي قاعد بيطارد ما بين الخيام في منى وما بين قبائل العرب. ويقذف بالحجارة. هنجيب النبي. هتجيبوا النبي انت فكرك هتجيب مين؟ ده انت
الكرة الارضية كلها تحارب فيك لو جبت النبي عليه الصلاة والسلام. هنجيب النبي. عليه الصلاة والسلام. القرارات الايمانية احيانا بتبقى يعني يعني عقلانية كان مستحيل حد ياخد القرار ده او يجرؤ وياخده اصلا. ولكن الانصار صمموا عليه. مصعب بن عبير قال له الانصار مصممين انك انت تروح تعيش معهم
لا ما هو في قبائل جت تسلم على ايد النبي عليه الصلاة والسلام. فيه ناس اسلمت في قبائل متعددة. ولكن النبي ما رحلهاش. اصل النبي مش هيروح لاي حد. النبي عليه الصلاة والسلام قال له عايزيني اروح لهم؟ اه. هاتهم لي بقى اشرط عليهم خمس شروط. لو وافقوا على الخمس شروط اروح لهم
انما ما اروحش ما وافقوش خلاص او مسلمين زي اي مسلمين موجودين في الوقت ده. انما عايزين بجد النبي عايزين محمد ابن عبدالله عايزين ان هم يبقوا حملة الاسلام في الارض لها تمن. انت عايز تبقى مع النبي في الفردوس الاعلى لها تمن. عايز تدخل الجنة وخلاص لها تمن. عايز تبني
من جيران حبيب الله محمد عليه الصلاة والسلام لها تمن. عايز تروح للنبي على الحوض مع اصحابه لها تمن. الموضوع مش احلام واماني. فان امنوا بمثل ما امنتم به. اللي عايز يبقى معهم يبقى زيهم. كما دخلوه اول مرة. نفس الوصف بالمطابقة كما وصف حال
حالك زي حالهم. النبي عليه الصلاة والسلام قال له هاتهم لي بقى. ابايعهم المرة دي على الشروط اللي بجد. لو هم عايزين نروح لهم. ويجي ستة وتمانين راجل ومعهم اتنين ستات وطبعا جايين وسط الفوج بتاع يسرب عالي. يعني كان رئيس الفوج عبدالله بن ابي بن سلول ما يعرفش اي حاجة. ما يعرفش ان هم رايحين
النبي ده هم ستة وتمانين وسط الايه ؟ وسط المتين تلتميت حج من حجاج يسرب كده. طالعين في وسطهم كده وفي وسط الليل يتسحبوا كلهم. ويروحوا عند الجمرة الكبرى جمرة العقبة. وتتم بيعة العقبة في مخيم كده من المخيمات. يجلسوا مع النبي عليه الصلاة والسلام. النبي
سلام عايزيني عندي خمس شروط. الشرط الاولاني تبايعوني على السمع والطاعة في المنشط والمكره. هتسمع الكلام؟ هتدي ودنك للدين الدين هيبقى منهج حياتك ما تقوليش بقى انا النهاردة نشيط انا النهاردة عندي فطور انت بتاع ربنا. انت جندي في جيش. ما فيش حاجة اسمها ان احنا طالعين نجاهد
النهاردة والله يا رسول الله مش ما فيش الكلام ده. سمع وطاعة في منشط ومكره. اتنين نفقة في العسر واليسر. هتصرف على الدعوة زي ما هتصرف على ولادك العاطفة اللي اتجاه الدعوة تبقى زي العاطفة تجاه ولادك. الدين محتاج نفقة هتجيبها منين ؟ ما هو ما فيش حد تاني مش هنروح نجيب ابو جهل يصرف على الدين. مش هنروح نجيب
امريكا تصرف على الدعوة. تلاتة على الامر بالمعروف والنهي عن المنكر. بعد كده بقى دمك ما يبقاش بارد لما تشوف ولد وبنت مسلا في معصية دمك ما يبقاش بارد لما تشوف اربعة شباب بيشربوا مخدرات في حتة. دمك ما يبقاش بارد اما تشوف الشباب ماشي بعيد عن ربنا. دمك ما يبقاش بارد. اما تشوفي
متبرجة وماشية كده في اعدادي ولا سانوي وممكن تكون قلبها طيب ولكن هي مش فاهمة حاجة عن قضية الدين ومحتاجة خلاص انت لما هتشوف الغلط ستدعو الى الله وعلى الامر بالمعروف والنهي عن المنكر. اربعة وعلى ان تقوموا لله لا تخافون في الله لومة لائم. لما الدين يحتاجك يلاقيك
مش تبقى انت مشغول في هموم دنيتك والرسول بيتشتم هنا والدنيا آآ والاسلاموفوبيا مولعة في امريكا واوروبا النهاردة هيحرقوا مسجد في كندا وبكرة يعلقوا راس خنزير على مسجد في هولندا. وبعده يرسموا النبي ويسخروا منه في الدنمارك وبعده يمنعوا المآذن في سويسرا وبعد
امنعوا النقاب في فرنسا وقعدوا يقتلوا بنات في انجلترا وامريكا لمجرد انهم لابسين الايشارب وبعد واحد يرموا واحد قدام المترو في بريطانيا في لندن لمجرد ان هو مسلم بس يقوم راميه. مموته تحت المترو. ما يبقاش الدنيا بالمنزر ده. وصورة الاسلام مشوهة وانت ما لكش دعوة. ما لكش دعوة
ما تقومش باي حق من حقوق دينك عليك. وعلى ان تقوموا لله لا تخافون في الله لومة لائم. خمسة وعلى ان تمنعوني مما تمنعون منه نسائكم وابناءكم رسول الله صلى الله عليه وسلم. رسول الله عليه الصلاة والسلام وموقفك منه حفزك على سنة النبي عليه الصلاة والسلام. قضية
خطيرة جدا الخلاصة وافقوا على الخمس شروط واقروا البيعة. طب يا رسول الله احنا لنا ايه ؟ قال لهم الجنة. بس. ما فيكوش اي حاجة. لا لكم ان انا اعينكم في مركز ولا لكم ان انا هامسككم بعدي. ولا لكم ان انا هاديكم فلوس لما تيجي ما لكوش اي حاجة. الجنة موافق؟ كله قام
بايع النبي عليه الصلاة والسلام يدا بيد بعد النساء طبعا بدون مصافحة. النبي عليه الصلاة والسلام اخذ البيعة. بدأ المشركين يكتشفوا الموضوع. الموضوع اتفض سريعا وربنا سترها جابوا سعد ابن عبادة ضربوه. المهم في النهاية الموقف عدى ورجع الانصار المرة دي بقى بقوا
قوة في المدينة المنورة رجع الانصار مستنيين ان النبي عليه الصلاة والسلام جاي. الانصار قلنا ان النبي خد فرحة الهجرة خمستاشر يوم راجعين بعد نص ذو الحجة او راجعين من نص ذو الحجة يعني عام ما بدأ الانصار يوصلوا. كنا داخلين على شهر الله المحرم. ويصدر النبي عليه الصلاة والسلام امر فوري
لجميع الصحابة والصحابيات بلا استسناء هم وزوجاتهم وولادهم بالهجرة من مكة فورا الى المدينة الهجرة ما كانتش هروب. الهجرة ما كانتش ضعف. الهجرة دي انسان هيسيب كل حاجة. ما ينفعش ان صحابي كان يبيع
لانه لو باع محله معناه انه مهاجر ما ينفعش يقول انه مهاجر اصلا. ما ينفعش صحابي كان يبيع بيته. لانه لو باع بيته كان يقول ان هو مهاجر يبقى كده
ما ينفعش ان حد يحس بك اصلا. ما ينفعش. فالصحابة سابوا بيوت في اغلى بلد في العالم فيها سعر البيت وسعر الارض وسعر التجارة وسابوا كل بيوتهم تصفق الرياح في ابوابها. في منزر يقطع القلب في التضحية. الشاب اللي بيحب بنته بعد كده يسيبها ويلتزم
ييجي بعد ما يتدان انا عايز اتقدم لها واتجوزها يا ابني اللي انت سبته لربنا خلاص. النبي عليه الصلاة والسلام كان بيمنع حد من الصحابة انه يروح يعيش في مكة بعد ما سابها. طب هو
كان في مكة حرام يا عم الموضوع مش كده. الموضوع ان احب عباده الى الله في الحياة هي التضحية. فاللي ضحيت به عشان ربنا ما ترجعش في كلامك فيه الموضوع هنا مش موضوع حرام وحلال. الموضوع مش ان الموضوع هنا موضوع حافز على اللي انت ضحيت لربنا به. خليك راجل في قرار عشان كده
النبي عليه الصلاة والسلام كان يرفع على الصحابة اللي سافر مكة لعرض ومات هناك. كان يرثى على هذا ليه؟ النبي كان يريد ان خلاص سبتها انتهت. ولا حتى بعد ما اتفتحت مكة النبي رجع لهم بيوتهم. ولا بعد ما اتفتحت مكة النبي رجع لهم اراضيهم. خلاص. دي
كسبتها لربنا ما تفكرش فيها تاني. انت لا تتخيل ان ربنا هيديه لك مقابل التضحية بتاعتك. احب عبادة الى الله هي التضحية. النبي عليه الصلاة فبيؤمر الصحابة ان كله يهاجر وتبدأ رحلة الهجرة الرهيبة من شهر الله المحرم. من هزا الوقت الفاضل من الشهر اللي
تمسل بداية الاسلام وتبدأ الهجرة الرهيبة. واول واحد هاجر كان ابو سلمة. اول واحد خد مراته. وسلمة وخارجين بقى وهو مش واخد بخوانا يعني ان ان يعني لسه بقى الايه ده اول واحد بيهاجر جاي يطلع لقى قوم مراته خارجين انت بتعمل ايه انت واخد بنتنا ورايح
خدوها وخدوا سلمة قام قومه خارجين طب هاتوا سلامة الاسرة اتقطعت. ابو سلمة ساب مراته وولاده. صهيب ساب سروته وفلوسه سوسو عبدالله بن جحش ساب بيته. سابوا الحلال عشان دين ربنا. انت مش عارف تسيب الحرام. هم سابوا الحلال عشان
دعوة ربنا احنا مش عارفين نسيب الحرام. سابوا كل ما يملكون عشان دعوة ربنا. بدأ الرجال يهاجروا. بدأ النساء يهاجروا ام سلمة يا زينب اللي اصيبت وهي بتحاول تهاجر وفضلت مجروحة لحد ما ماتت بعدها بست سنين. رضي الله عنها وارضاها. والنبي عليه الصلاة والسلام عمل ايه معقتها اللي اتقال البيت
عمل ايه مع وحشي قاتل حمزة؟ عمل ايه مع هبار ابن الاسود قاتل السيدة زينب؟ عفا عنهم لما اسلموا عليه الصلاة والسلام النبي كان طاقد تسامح جبار عليه الصلاة والسلام عليه الصلاة والسلام. يبدأ رحلة الهجرة الرهيبة ويبدأ الصحابة يهاجروا. صهيب يكتشفوه
قولوا له انت جاي لنا صعلوك ما حلتكش حاجة. خارج لي مليونير من هنا. طب تاخدوا الملايين بتاعتي وتسيبوني! اه فلوسي في المكان الفلاني. كان عاينها عشان حد يبقى يجيبها له بعد كده خدوها راحوا خدوا الفلوس وهو ذهب. والنبي عليه الصلاة والسلام يقول ربح البيع ابا يحيى. ربح البيع ابا يحيى. اي حاجة هتسيبها
ييجي مكانها في حياتك ربنا انت الكسبان. انت الكسبان. اي حاجة هتسيبيها وهييجي مكانها تدين. والعلاقة بالله انت الكسبانة. تندمش على صفقة عقدتها مع الله اه ابدا ابدا. ما فيش حد يندم على خطوة قرب بها من ربنا سبحانه وتعالى ابدا على الاطلاق. وتبدأ المراصد
بتاعة الهجرة على مدى شهرين ونص ويبدأ المشركين هم يعني مش فاهمين. هم بيحسبوا انه عادي زي ما في صحابة هاجروا الحبشة في حد خارج ولا حاجة زي ما في صحابة انما لأ ده الموضوع كبر. ده بدأت بيوت الصحابة الفاضية اللي ابواب البيوت المهجورة بدأت
ده بدأ الصحابة ما كانش عددهم قليل يعني ما كانش ما كانش الصحابة في مكة تلاتين اربعين واحد. الصحابة في مكة كانوا كتير. رضي الله عنهم وارضاهم. فبدأ الموضوع يبان. وبدأ
ويفهموا بقى والصحابة اختفوا فجأة. كل الصحابة هاجروا الى الله الا قلة قليلة جدا. فبدأوا يفهموا ان الموضوع اخطر من كده. ويتم اجتماع يعني اخطر اجتماع يتعمل في تاريخ قريش في دار الندوة. من اجل التعامل الفوري. ده ما عادش غير محمد ابن عبدالله هنا. هو وابو بكر الصديق دول لو هاجروا بقت مصيبة خلاص
عمر هاجر ومصعب هاجر وصهيب هاجر كل الصحابة مشيوا وابو سلمة هاجر الصحابة كلهم مشوا قال لها ما عادش غير محمد ده لو راح خلاص بقت مصيبة. ورايح كمان يسرب طريق التجارة بتاعتنا. طب احنا هنعمل ايه ده طريق تجارتنا للشام. فبدأوا يستشعروا الخطر عملوا
اجتماع ورسى الاجتماع على بد من قتل محمد بن عبدالله عليه الصلاة والسلام. يبعتوا له حد يقتله لأ يبعتوا له مين ؟ الموضوع اكبر من كده. ده مكة كلها ممكن تدخل هي في حرب
لو قتلوا النبي عليه الصلاة والسلام قال لك القادة بتوع مكة هم اللي يقتلوه. يعني اللي حاصر النبي في الليلة دي الليلة دي اللي حاصر النبي ما كانش ما كانش آآ يعني عبيد من الحبق اللي حاصر النبي في ليلة ابو جهل وابو لهب وعقبة ابن ابي معيط
والندر من الحارس اللي حاصر النبي عليه الصلاة والسلام في الليلة دي كانوا الكبار اللي ما حدش يعرف يتكلم معهم. وخدوا قرار ان هم هيحاصروا النبي من بعد العشاء النبي عليه
عليه الصلاة والسلام كل ليلة بيخرج نص الليل يروح يصلي في الحرم. رغم المنع من الحرم ورغم كل القاء صدقة والنبي مصمم. ميعاد خروجه يقوموا قاتلينه. ينزل سيدنا جبريل على النبي عليه الصلاة والسلام فورا امر بالهجرة في زلك اليوم. في هزه اللحزة النبي ما ينفعش يبات في مكة. النبي عليه الصلاة والسلام طبعا كان مستعد لهزه
لحظة لان الصحابة بقى لهم شهرين ونص بيهاجروا. النبي عليه الصلاة والسلام ينطلق فورا الى الكعبة. طواف الوداع للمرحلة المكية كلها. الكعبة اللي النبي عليه الصلاة والسلام اتخنق عندها وحاولوا يقتلوه كزا مرة فيها وهو مصمم يعبد ربنا فيها. الكعبة اللي الاسراء والمعراج بدأ منها. الكعبة اللي اترمى عليه صلاة
هناك وهو مصمم يصلي هناك. المكان اللي النبي كان مرتبط به ارتباط روحاني جبار. تخيل كده النبي عليه الصلاة والسلام وهو في اخر طواف حوالين الكعبة قد لا يراها مرة اخرى في عمره ولكن من اجل الاسلام. ومن اجل الدين ومصلحة الدين. الدعوة اهم من الحج والعمرة. الدعوة اهم من
الانسان يتمتع بالعبادة في اي مكان مهما كان. الدعوة هي الاهم ويطوف النبي عليه الصلاة والسلام حوالين الكعبة في طواف وداع مكة كلها ويبكي النبي عليه الصلاة والسلام وهو مش عارف هيشوف الكعبة تاني ولا لأ. وهيقدر يطوف على وراءه عندها تاني ولا لأ ؟ ويطلع النبي بعد الطواف على ابو بكر الصديق فورا
هنخرج حالا اهو في الهجرة وتبتدأ رحلة الهجرة بعد الاذان ان شاء الله. الحمد لله وكفى وصلاة وسلاما على عباده الذين مصطفى اما بعد اخواني واحبابي في الله يعني تبدأ رحلة الهجرة الرهيبة النبي عليه الصلاة والسلام يأمر سيدنا علي ان هو ينام مكانه
سيدنا علي يا جماعة مش ان هو كان ينام مكان النبي عليه الصلاة والسلام بس. مهم سيدنا علي التمويه ان اللي محاصرين الباب بره يحسبوا ان اللي نايم ده هو النبي عليه الصلاة والسلام
فلو قذفوا بالحجارة زي ما جم عملوا بقى بعد نص الليل وسيدنا علي ما قامش. وفاكرينه النبي عليه الصلاة والسلام وكل ده والنبي في الطريق بقى. هو وابو بكر. النبي عليه الصلاة
السلام هو وابو بكر طبعا يعني خارجين لو خرجوا على ناقة يبقوا مسافرين. لو خدوا معهم شنطة فيها اكل يبقوا مسافرين فلازم خارج على رجليه. قعد اربعة وعشرين ساعة ماشي على رجليه. عليه الصلاة والسلام. وبعد كده راح غار ثور مكان زي القبر كده ضيق جدا. قعد تلات تيام عليه الصلاة والسلام
تلت تيام جوة المكان ده وبعد تلت تيام يلاقي رجلين الكفار عند عند رأس هزا عند رأس هزا الغار عليه الصلاة والسلام. سيدنا علي كان مهمته ان لو اتضرب بالسيوف يفضل في مكانه. ليه؟ ياخر لاطول فترة معرفتهم ان ده مش النبي عليه
عليه الصلاة والسلام. ان ده واحد تاني غير النبي عليه الصلاة والسلام. فطبعا حركة فدائية جدا. وينطلق رسول الله صلى الله عليه وسلم في طريق الهجرة وهو عنده تلاتة وخمسين
سنة في رحلة هتاخد خمستاشر يوم من عمر النبي عليه الصلاة والسلام. المشركين عرفوا الخمسميت كيلو من مكة للمدينة جميع القبائل راح لها ناس عرفوهم ان في واحد اسمه محمد ابن عبدالله ومعه راجل اسمه ابو بكر الصديق والاتنين ماشيين في الطريق. اللي يجيبهم احياء اموات له ميت ناقة
زي الوقتي كده اما يديك جايزة كده مليون جنيه ولا ولا حاجة له ميت ناقة اللي هيجيبهم احياء او اموات. تخيل انت ماشي في طريق خمسمية كيلو متر كل القبائل
يا ترى مين اللي هيفوز بالميت ناقة؟ يا ترى مين اللي هيفوز بدي زي حادسة سراقة ابن مالك كده ؟ واحد رايح بيقول له انا شفت اتنين زي اللي قالوا عليهم. ده شكله محمد ابن عبدالله قال له
ده اتنين احنا لسة باعتينهم يطلعوا يعملوا لنا حاجة. وسراقة قام قايم واخد الحصان بتاعه بعد شوية بعد ما عم عليهم الكلام. وطلع هو يجري عشان تاخد الميت ناقة فتخيل انت بقى طريق بالمنزر ده غير ان قريش نفسها ارسلت في الرصد يعني اقوى بتوع الرصد في الجزيرة العربية جابتهم عشان
تتبعوا اسار النبي عليه الصلاة والسلام ووصلوا له فعلا. ووصلوا للغار فعلا. يعني الناس دي ما كانتش بتهزر. وصلوا الغار فور فعلا. وصلوا للابلة الابرة اللي وسط كوم القش ولكن ربنا عماهم عن اللي جوة المكان. ربنا سبحانه وتعالى عماهم عن رجوع المكان لابو بكر يقول للنبي لو نظر احدهم تحت قدميه لرآه
فيقول النبي صلى الله عليه وسلم اسكت ابا بكر ما ظنك باثنين الله ثالثهما ويصل النبي صلى الله عليه وسلم الى المدينة المنورة لتبدأ مرحلة جديدة سيدنا عمر ابن الخطاب من اكتر الملامح العبقرية في سيرة سيدنا عمر ابن الخطاب وملامح يعني الابداع في
سيدنا عمر ابن الخطاب ان سيدنا عمر لما الاسلام بقى دولة كبيرة فقالوا خلاص لازم يبقى لنا تاريخ. زي كل الدول لها تاريخ. اي دولة لازم بتعمل تاريخ لما تبقى حضارة كبيرة
اي دين عمل تاريخ. فخلاص الاسلام بقى دولة عالمية لازم يبقى لنا تاريخ. ما ينفعش نمشي على التاريخ الجاهلي كده ولا ولا اي تاريخ. فسيدنا عمر بن الخطاب اعتبر ان يوم ما النبي عليه الصلاة والسلام هاجر هو ده بداية تاريخ الاسلام. وخد خدوها من قول الله سبحانه وتعالى
اسس بيت اللي هو آآ مسجد قباء اللي هو النبي بناه اول ما هاجر. لبيت اسس على التقوى. من اول يوم قال له يبقى ده اول يوم في تاريخ الاسلام. يبقى
الهجرة كانت هي بداية التاريخ الحقيقي. النبي عليه الصلاة والسلام ما عدش في الشوارع يقذف بالحجارة. عاد الرجال والنساء هيجروا وراه عشان يتعلموا الدين ما عدش يساعد النبي وقاص هياخد صحابة عشان يهرب في اي كهف او شعب في الجبال عشان يصلوا بقى فيه مسجد والصلاة فيها اربعة وعشرين ساعة في اليوم
اخيرا بقى للاسلام دولة. اخيرا بقى للاسلام منعة. كل حاجة انقلبت تماما. جهد التربية بقى ليل نهار. جهد الدعوة الى الله ونصرة ربنا بقى ليل نهار. اليوم ده السيدة خديجة ما شافتوش. اليوم ده آآ قال ياسر ما شفهوش اليوم ده السيدة سمية ما شفتهوش. اليوم
ناس كتير صحابة كتير من اللي ما وصلوش لحد اليوم ده ما شافوش نصرة دين ربنا. ولكن كانوا شركاء في بناء الدين. وكانوا شركاء في بناء الدولة اسلامية وكانوا شركاء في هزا الفتح كل واحد نصر دعوة ربنا في يوم من الايام كان شريك في اللحزة الخطيرة ديت اللي بدأ منها تاريخ الاسلام
النهاردة كنا بنتكلم عن شهر الله المحرم وبداية تاريخ الاسلام سواء هجرة الصحابة بدأت منه. سواء اسلام الانصار وسفر مصعب ابن عمير وبدء اسلام سعد معاذ وسيد ابن حضيب وقادة المدينة المنورة بدأت منه سواء هجرة النبي عليه الصلاة والسلام بعد هجرة الصحابة العام ده
سيدنا عمر ابن الخطاب اعتبره بداية التاريخ الاسلامي كان بداية الاسلام زي غزوة خيبر كانت في شهر الله المحرم. زي اللي انتهى فيها وجود اليهود في الجزيرة العربية وبقت الجزيرة بتاعتنا كلها ما عادش غير فتح مكة زي غزوة ذات الرقاع. اللي الصحابة ضوافرهم وقعت ولحم رجليهم اتقطع فيها وربطوا اللقاح
حوالين رجليهم لان ما كانش معهم دواب. وكانوا ماشيين طول هزه المسافات وسط الارض اللي كلها اشواك. وكلها تضاريس صعبة. وكانت السبب كما يقول المؤرخين في التمهيد للفتوحات الاسلامية غطفان الصخرة المرعبة في الجزيرة العربية بعد زات الرقاع اتقلبت من اعداء لمجاهدين معنا في فتح
مكة فقال المؤرخين ان دي اللي مهدت للفتوحات الاسلامية فعليا في شهر الله المحرم. آآ تحولت القبلة. القبلة في شهر الله المحرم بدأت هجرة اصحاب النبي عليه الصلاة والسلام فتح مصر كان في شهر الله المحرم. وعلى فكرة يعني حاجات كتير جدا في شهر الله المحرم حصلت. يعني اه
ولكن ان شاء الله بازن الله ممكن بقى نستأنف الجمعة الجاية لان خلاص يوم عاشوراء. ان شاء الله بازن الله الخميس او الجمعة اللي بعد الجايين. يعني آآ آآ المفروض ان واحد محرم
الاسبوع ده. يعني رأس السنة الهجرية تقريبا هيبقى يوم التلات. الخميس تسعة الخميس ربنا يجازيهم عيد يا شيخ. التلات اه انا عموما يعني الخميس آآ ده بعض الدول عاملاه رسميا. ان الاجازة انما اليوم نفسه امتى؟ الخميس. خميس عاشورا ان شاء الله
بكام عاشوراء بكام رأس السنة؟ اللي هو واحد محرم. واحد محرم. فان شاء الله الاسبوع ده هيبقى واحد آآ محرم. آآ شهر الصيام يا جماعة. ده افضل الصيام بعد رمضان يعني ليه ما تصومش شهر الله المحرم؟ النبي عليه الصلاة والسلام يقول افضل الصيام بعد رمضان شهر الله المحرم وافضل الصلاة بعد المكتوبة قيام الليل
طب الرسول بيتكلم عن قيام الليل ليه هو بيتكلم عن محرم؟ كأن النبي عليه الصلاة والسلام بيقول لك ابدأ السنة بشهر الصيام والقيام. ابدأ السنة صح. لو بدأت السنة صيام وقيام
في شهر الله المحرم ربنا هيبارك لك في السنة كلها. ربنا هيجعل السنة خلونا ننوي الوقتي واحنا مع بعض ان شهر الله المحرم يبقى بداية جديدة يا جماعة. ويبقى فتح جديد في
علاقتنا بربنا ودي سنة انتهت من عمرنا. يعني بلاش تغفلوا من اكتر الحاجات اللي مقطعة قلب الواحد ان انا ما بدأتش افهم قيمة العمر غير بعد ما الواحد عدى الاربعين الواحد كان يتمنى انه يفهم قيمة العمر وهو عنده عشرين سنة. كان يتمنى انه يفهم قيمة العمر وهو لسه قدامه فرصة. يعني
ممكن تكون اكبر من كده نسأل الله ان يبارك لنا فيما بقي من اعمارنا. افهموا قيمة عمركم. وافهموا قيمة الايام بتاعتكم. الايام بتتسرب من بين ايدينا والصحف بتغلق ولن تفتح الا يوم القيامة ان شاء الله بازن الله. بما ان محرم عايزينه يبقى شهر بداية جديدة مع ربنا. ان شاء الله بازن الله. فاحنا عايزينه يبقى شهر بداية
ايه ده مع يلا نشجع بعض ان شاء الله بازن الله وشهر بداية جديدة مع مشروع تحفيز برضو من يلا نشجع بعض ومن منطلق يلا نشجع بعض مشروع تحريض بشمهندس علي زيادة هيقول عليه دلوقتي ان شاء الله هيناسب اكتر طبعا اخوانا في المنصورة بازن الله سبحانه وتعالى وهيعلن عنه الوقتي وعن ملامحه. ازاي ان احنا نبدأ السنة دي
حفظ كتاب ربنا وترسيخ حفز كتاب ربنا ان شاء الله بازن الله يا بشمهندس علي بقى يعلن عن مشروع التحفيز المهم جدا جدا جدا ده هو رؤوس شيبان ورؤوس عليها
عايزين نتوج نبقى ملوك يوم القيامة وارض المحشر. بازن الله سبحانه وتعالى كفى ان الرسول قال عن القرآن وعن اهل القرآن انك اليوم من وراء كل تجارة اللي عايز ياخد كل حاجة من ربنا يتاجر مع ربنا بالقرآن. الزي سيتاجر مع الله بالقرآن سيأخز كل عطاءات الله في الدنيا
والاخرة بازن الله سبحانه وتعالى قول قولي هزا واستغفر الله